**Πέμπτη 9 Μαρτίου 2023**

**15.00- 16.45 1η Συνεδρία**

**Η εφαρμογή της πρακτικής της Διαμεσολάβησης στο σχολείο μας**

**Νικολαϊδου Αικατερίνη**

Φιλόλογος, Μουσικό Σχολείο Σάμου

Συμμετέχουν οι μαθητές/τριες:

**Αλεξάνδρα Ξερχογιαννοούλου Β’ Λυκείου, Καλλιόπη Βασιλείου Β’ Λυκείου, Ευγενία Ζαφειράτου Γ’ Γυμνασίου, Βίβιαν Δενδρινού Α’ Λυκείου**

Κατατίθεται η εμπειρία μαθητών και καθηγητών από την εφαρμογή της πρακτικής της διαμεσολάβησης στο σχολείο,καθώς και την συνεργασία που αναπτύχθηκε με άλλα σχολεία. Παράλληλα, διατυπώνονται οι απόψεις των μαθητών- διαμεσολαβητών καθώς και των εκπαιδευτικών που εμπλέκονται στη διαδικασία.

**Η ανάπτυξη της ατομικής και συλλογικής ευθύνης των παιδιών προσχολικής ηλικίας, μέσα από τις συγκρούσεις στις σχέσεις με τους συνομήλικους**

**Καθάριου Αρχοντία**

Νηπιαγωγός-Ειδική Παιδαγωγός, Ιδιωτικό Νηπιαγωγείο *«Αρχοντία Καθάριου»*, Λάρισα

Οι διαφορές στην προσχολική ηλικία δεν συνιστούν κάποιο «ατύχημα» στη ζωή της ομάδας ούτε εξαίρεση στη ζωή των παιδιών. Είναι το σύνηθες και το φυσιολογικό. Η αίσθηση της αποδοχής από τους συνομηλίκους, το να ανήκεις δηλαδή στην ομάδα, είναι μία όψη της κοινωνικής επάρκειας. Τα παιδιά όχι μόνο χρειάζεται να έχουν επίγνωση των κανόνων των ομάδων που ανήκουν αλλά να μπορούν να τους υιοθετήσουν ως δικούς τους και να εξελίξουν τη συμπεριφορά τους για να συνυπάρξουν μαζί τους(ατομική και συλλογική ευθύνη). Το πρόγραμμα που θα παρουσιάσουμε εφαρμόζεται για 5η συνεχόμενη χρονιά στο Νηπιαγωγείο μας και βασίζεται σε έρευνα η οποία υλοποιήθηκε στο Σχολείο μας με τίτλο «Η ανάπτυξη της ατομικής και συλλογικής ευθύνης των παιδιών μέσα από τις σχέσεις των συνομηλίκων: ένα πιλοτικό πρόγραμμα στο σύνολο των παιδιών μιας σχολική μονάδας», Πρακτικά 3ο Διεθνές Συνέδριο για την Προώθηση της Εκπαιδευτικής Καινοτομίας (ΕΕΠΕΚ), τόμος Α΄.σελ.703-707. Από την επεξεργασία των δεδομένων προέκυψε ότι το σύνολο σχεδόν των παιδιών ανέπτυξε δεξιότητες αυτορύθμισης, η πλειονότητα των μοναχικών παιδιών εντάχθηκε στο συλλογικό παιχνίδι, περιορίστηκε σημαντικά η μη αποδεκτή από τα παιδιά συμπεριφορά των απορριπτόμενων παιδιών και οι συγκρούσεις μεταξύ τους επιλύθηκαν στην πλειονότητά τους συναινετικά από τα ίδια.

**Προλαμβάνοντας τη σχολική βία μέσα από μια μαθητική ραδιοφωνική εκπομπή. Σχολικά παράσιτα...στον αέρα!**

**Καρτάλου Παρασκευή**

Φιλόλογος, 1ο ΓΕΛ Ηρακλείου Αττικής

Υπάρχουν τρόποι να περιοριστεί ή να προληφθεί η σχολική βία; Πώς μια ραδιοφωνική εκπομπή που υλοποιείται από μαθητές, στη διάρκεια 12 ετών, έχει επιδράσει στη δημιουργία καλού κλίματος στο σχολικό περιβάλλον, καταφέρνοντας να ενσωματώσει μαθητές από όλες τις τάξεις και από όλες τις ευάλωτες κατηγορίες; Στην εισήγησή αυτή, θα παρουσιαστούν τα στάδια σχεδιασμού, υλοποίησης και αναστοχασμού της μαθητικής ραδιοφωνικής εκπομπής του σχολείου μας, η οποία παραμένει ζωντανή και ακμαία για 12 χρόνια.

**Τα παιδιά με μαθησιακές δυσκολίες θύματα εκφοβισμού. Το παράδειγμα της ταινίας: Δυσλεξία**

**Βάγγου Ευφροσύνη**

Φιλόλογος, 4ο Πειραματικό Λύκειο Τρικάλων *«Αλέξανδρος Παπαδιαμάντης»*

**Αποστόλου Μαριάννα**

Καθηγήτρια Γαλλικής Γλώσσας, 4ο Πειραματικό Λύκειο Τρικάλων *«Αλέξανδρος Παπαδιαμάντης»*

Μέσω αυτής της εισήγησης, γίνεται προσπάθειαπεριγραφής του τρόπου με τον οποίο δουλέψαμε στο σχολείο μας προκειμένου οι μαθητές και μαθήτριές μας να κατανοήσουν τα προβλήματα που συναντούν κατά τη μαθησιακή διαδικασία τα παιδιά με μαθησιακές δυσκολίες και ιδιαίτερα εκείνα που έρχονται αντιμέτωπα με την υποτιμητική στάση των συμμαθητών και συμμαθητριών τους. Θα αναπτυχθεί η μέθοδος έρευνας του θέματος και τη διαδικασία συγγραφής του σεναρίου μέχρι το τελικό γύρισμα της ταινίας την οποία μπορείτε να δείτε εδώ:

<https://www.youtube.com/watch?v=pmJ8pz72mWo&t=9s>

**Με τα μάτια του Ντάνι**

**Δίμιζα Κυριακή**

Φιλόλογος, Πειραματικό Γυμνάσιο Καλαμάτας

**Νικητοπούλου Μαρία**

Διευθύντρια-Μουσικός, Πειραματικό Γυμνάσιο Καλαμάτας

Στην παρούσα εισήγηση παρουσιάζεται ένα βιωματικό εργαστήριο που σχεδιάστηκε και υλοποιήθηκε στο πλαίσιο του Ομίλου Καινοτομίας και Δημιουργικότητας “Ξόρκια και Απίθανες Ιστορίες. Πώς να μην βραχυκυκλώνετε”, στο Πειραματικό Γυμνάσιο Καλαμάτας. Στον Όμιλο αξιοποιείται η αφήγηση ιστοριών ως μέσο πρόληψης/ευαισθητοποίησης σε θέματα σχετικά με τη βία και τον σχολικό εκφοβισμό αλλά και ως μέσο εκπαίδευσης της ομάδας σχολικής διαμεσολάβησης. Αξιοποιήθηκε το διήγημα “Με τα μάτια του Ντάνι”, από το βιβλίο Κοσμοδρόμιο της Ελένης Κατσαμά, όπου μία έφηβη αφηγείται τη δική της ιστορία και μοιράζεται τους λόγους που τα μάτια της δεν κλείνουν εύκολα το βράδυ… Για την προσέγγιση του κειμένου εφαρμόστηκε το παράδειγμα της Αναγνωστικής Ανταπόκρισης, το οποίο στοχεύει στην ενεργοποίηση των ανταποκρίσεων των μαθητών και στην αξιοποίηση των βιωμάτων τους προκειμένου να αποδώσουν νόημα στο κείμενο. Με δραστηριότητες Δημιουργικής Γραφής και Θεατρικής Έκφρασης οι μαθητές δραματοποιούν το κείμενο, αναλαμβάνουν το ρόλο του σχολικού διαμεσολαβητή και δίνουν διαφορετικό τέλος στην ιστορία.

**Η εμπειρία του 3ου ΓΕΛ Κέρκυρας από την καταπολέμηση του σχολικού εκφοβισμού με πρακτικές εφαρμοσμένου θεάτρου**

**Ανυφαντή Μαρία**

ΠΕ02, 3ο ΓΕΛ Κέρκυρας

**Κούστα Ευτυχία**

ΠΕ03, 3ο ΓΕΛ Κέρκυρας

**Οικονόμου Σταμάτης**

ΠΕ04, 3ο ΓΕΛ Κέρκυρας

**Παπαδοπούλου Θεοδώρα**

ΠΕ02, 3ο ΓΕΛ Κέρκυρας

Το διάστημα 2018-2021 το 3ο ΓΕΛ Κέρκυρας υλοποίησε το πρόγραμμα erasmus+ EIRENE με τίτλο «Καταπολέμηση του σχολικού εκφοβισμού με πρακτικές εφαρμοσμένου θεάτρου» και συμμετοχή 5 ευρωπαϊκών σχολείων και εκπαιδευτικών οργανισμών από την Ελλά-δα (ActionSynergy) και τη Β. Ιρλανδία (Play House). Το πρόγραμμα EIRENE είχε στόχο την ολιστική αντιμετώπιση του σχολικού εκφοβισμού με βιωματικό και συμπεριληπτικό τρόπο. Το σχολείο μας δημιούργησε ομάδα 5 εκπαιδευτικών και 15 μαθητών/ μαθητριών, που εκπαιδεύτηκε όχι μόνο να σταματά, αλλά και να προ-λαβαίνει περιστατικά σχολικού εκφοβισμού, με τα μέλη της να είναι αντιπροσωπευτικό δείγμα από όλη τη μαθητική κοινότητα του σχολείου. Χτίζοντας σχέσεις εμπιστοσύνης, με σεβασμό και διακριτικότητα, η ομάδα μπόρεσε να αποσοβήσει περιστατικά, πριν ακόμη ξεσπάσουν. Καθιερώσαμε ως πρακτική του σχολείου μας την υλοποίηση εργαστηρίων σε ολόκληρα τμήματα σε μέρες που θεσμικά προβλέπονται δράσεις (π.χ. ημέρα βίας κατά των γυναικών, ημέρα ανθρωπίνων δικαιωμάτων κλπ.) αλλά και όταν υπάρχει ανάγκη. Έτσι, επιστρατεύοντας και την «αλληλοδιδακτική μέθοδο», ανανεώνουμε την ομάδα από το νέο μαθητικό δυναμικό του σχολείου. Η μεθοδολογία αυτή εντοπίζει έγκαιρα περιστατικά εκφοβισμού, τα αντιμετωπίζει και ξεπερνά την τυποποιημένη θεωρητική κατάρτιση, αξιοποιώντας την αμεσότητα και την ενσυναίσθηση που καλλιεργεί το θέατρο. Με παιγνιώδη και διαδραστικό τρόπο επιτυγχάνεται η πολιτική στάση να “παίρνουμε θέση στα περιστατικά βίας”.

**17.00 - 19.00 2η Συνεδρία**

**Βία και εκφοβισμός σε βάρος μαθητών με αναπηρία & ειδικές εκπαιδευτικές ανάγκες**

**Βιβή Μπουκουβάλα**

ΕΔΙΠ ΠΤΝ, Π. Ι

Στα σύγχρονα γενικά συμπεριληπτικά σχολεία το bullying δεν αφορά μόνο τους τυπικούς μαθητές αλλάαρκετά συχνά και τους μαθητές με ειδικές εκπαιδευτικές ανάγκες και αναπηρία, οι οποίοι συχνάγίνονται θύματα των συνομηλίκων τους.Ο εκφοβισμός συνήθως γίνεται με τη μορφή σωματικής επιθετικότητας, ντροπιαστικής και ρατσιστικήςσυμπεριφοράς απέναντι στους μαθητές με ειδικές ανάγκες, κοινωνικής απομόνωσης, με επιθέσεις,καταστροφή προσωπικών υπαρχόντων, ακόμη και διαδικτυακού εκφοβισμού.Δεδομένου ότι ο εκφοβισμός επηρεάζει αρνητικά την ανάπτυξη και την υγεία των ανηλίκων πουεμπλέκονται, όπως και τη σχολική επιτυχία, υπάρχει ο προβληματισμός διεθνώς για το τι μπορεί ναγίνει ειδικά γι’ αυτή την ιδιαίτερα ευάλωτη ομάδα μαθητών, ώστε ο εκφοβισμός να εκλείψει. Η εισήγηση αποσκοπεί να παρουσιάσει διάφορες κατηγορίες μαθητών με ειδικές μαθησιακές ανάγκεςκαι αναπηρία (ΔΕΠ-Υ, ΔΑΦ, νοητική υστέρηση, μαθησιακές δυσκολίες, σωματική αναπηρία (κώφωση,προβληματική όραση, κ.λπ.) που υπάρχουν στα συμπεριληπτικά σχολεία. Ο σκοπός αυτής της μελέτηςήταν να περιγράψτε τις μορφές και τα πρότυπα εκφοβισμού σε μαθητές με ειδικές ανάγκες. Γνωστικοίπαράγοντες και παράγοντες αυτοαντίληψης που σχετίζονται.Αντίστοιχα επιχειρείται να διερευνηθούν οι παράγοντες που μετατρέπουν μαθητές των παραπάνωκατηγοριών σε θύτες.Τέλος, αναλύονται παράγοντες που μπορούν να ανατρέψουν αυτή την κατάσταση και θα συμβάλουνστην ουσιαστική συμπερίληψη αυτών των μαθητών στα σχολεία.

**«Με τα Βιβλία Νικάμε τη Βία» εκπαιδευτικό πρόγραμμα φιλαναγνωσίας**

**Παπανικολάου Παναγιώτα**

Δασκάλα, Δημοτικό σχολείο Νεοχωρίου Άρτας

Το εκπαιδευτικό πρόγραμμα φιλαναγνωσίας «Με τα Βιβλία Νικάμε τη Βία» είναι μέρος της προσπάθειας δημιουργίας καλών πρακτικών για την κατανόηση και την πρόληψη της ΣΒΕ (Σχολική Βία και Εκφοβισμός). Πρόκειται για μια συλλογή βιβλίων (σύνολο 25) με συγκεκριμένη θεματική (ΣΒΕ) για την ενημέρωση και ευαισθητοποίηση των μαθητών/τριων του σχολείου μας σε θέματα πρόληψης και αντιμετώπισης φαινομένων σχολικής βίας και εκφοβισμού. Το πρόγραμμα υλοποιείται ανελλιπώς τα τελευταία χρόνια, έχει διάρκεια 2 μηνών και απευθύνεται σε μαθητές και μαθήτριες Δημοτικού Σχολείου. Στην πρώτη φάση τα βιβλία του προγράμματος (σχ. έτος 2015-2016) είχαν αξιοποιηθεί στην τάξη από τους/τις εκπαιδευτικούς μέσα από δρα-στηριότητες ανάγνωσης, συζήτησης, προβληματισμού και δημιουργικής έκφρασης (όπως καλλιτεχνικό εργαστήρι). Σε δεύτερη φάση (σχ. έτη 2016-17,2017-18,2018-19) οι μαθητές/τριες δανείζονται τα βιβλία στο σπίτι μαζί με το ενημερωτικό φυλλάδιο και το τετράδιο εντυπώσεων. Στην συνέχεια ο/η κάθε μαθητής/τρια παρουσιάζει το βιβλίο του στην τάξη όπου οι συμμαθητές /τριες κάνουν ερωτήσεις και ακολουθεί συζήτηση. Η δράση εμπλουτίζεται με βιωματικές δραστηριότητες δραματοποίησης (παιχνίδι ρόλων, παγωμένη εικόνα, καυτή καρέκλα). Το σχ. έτος 2021-22 το πρόγραμμα υλοποιήθηκε για 5η συνεχή χρόνια.

**Κάνοντας bullying στη βία**

**Τότσκα Αικατερίνη**

Φιλόλογος, 5ο ΓΕΛ Βέροιας

**Αξούριστου Χαρίκλεια**

Φιλόλογος, 5ο ΓΕΛ Βέροιας

**Χρυσής Σταμάτης**

Φιλόλογος, 5ο ΓΕΛ Βέροιας

Το θέμα και ο σκοπός της εισήγησής μας είναι «Κάνοντας bullying στη βία». Επιμέρους θεματικές είναι οι εξής: Αρχικά, διερευνώνται τα ερωτήματα: Τι είναι η σχολική βία και ο εκφοβισμός; Σε ποιες περιστάσεις του σχολικού βίου μπορούν να εκδηλωθούν φαινόμενα σχολικής βίας; Ποιες μορφές μπορεί να πάρει η σχολική βία; Ποιοι λόγοι οδηγούν στην εκδήλωση φαινομένων σχολικής βίας; Μπορεί να υπάρχει εναλλαγή των ρόλων του θύτη και του θύματος στο ίδιο πρόσωπο; Ποιες είναι οι συνέπειες των φαινομένων σχολικής βίας και εκφοβισμού στα εμπλεκόμενα άτομα και στο σύνολο της σχολικής κοινότητας; Τι μπορεί να κάνει ένας μαθητής, μία μαθήτρια όταν γίνεται μάρτυρας περιστατικού σχολικής βίας ή εκφοβισμού προς κάποιον συμμαθητή ή κάποια συμμαθήτριά του; Εφόσον παρατηρούμε φαινόμενα σχολικής βίας και εκφοβισμού στη σχολική μας μονάδα, πώς μπορούμε συλλογικά να τα αντιμετωπίσουμε και να τα εξαλείψουμε; Στο πλαίσιο αυτό διερευνάται και το θέμα: Στο σύγχρονο δημοκρατικό σχολείο η ελευθερία του λόγου συνιστά «ρητορική μίσους» και πώς αυτή αντιμετωπίζεται; Και τέλος, παρουσιάζεται ο ρόλος της Ομάδας Σχολικής Διαμεσολάβησης, η οποία μέσα από μια δομημένη διαδικασία στρατηγικών αντιβίας με σαφή όρια, ενεργητική συμμετοχή και άμεση επικοινωνία των διαφωνούντων μερών, πετυχαίνει μια εποικοδομητική επίλυση διαφωνίας στο πλαίσιο της σχολικής ζωής. Πρόκειται για μια εναλλακτική πρακτική που αντικαθιστά το πειθαρχικό σύστημα τιμωρίας.

**Η Σχολική Διαμεσολάβηση στην Ειδική Αγωγή: Η περίπτωση του ΕΝΕΕΓΥΛ Δράμας**

**Παπαδοπούλου Αθηνά**

ΠΕ23, ΕΝΕΕΓΥΛ Δράμας

**Μπούκορου Βασιλική**

ΠΕ02, ΕΝΕΕΓΥΛ Δράμας

**Πλάτανος Φώτης**

ΠΕ11, ΕΝΕΕΓΥΛ Δράμας

**Αρναούτης Χρήστος**

ΠΕ30, ΕΝΕΕΓΥΛ Δράμας

Μια πρόταση αντιμετώπισης του φαινομένου του ενδοσχολικού εκφοβισμού αποτελεί και η σχολική διαμεσολάβηση. Η Σχολική Διαμεσολάβηση αποτελεί μία διαδικασία ειρηνικής επίλυσης των διαφορών μεταξύ δύο ή περισσότερων ατόμων με την παρουσία ενός τρίτου α-τόμου, του/της διαμεσολαβητή/ριας.Το πρόγραμμα της Σχολικής Διαμεσολάβησης αποτελεί μία αποτελεσματική μορφή επίλυσης των συγκρούσεων, σε μια προσπάθεια όλου του σχολείου να διδάξει στους μαθητές τις αρχές της δημοκρατικής συμμετοχής, ενδυναμώνοντας το ήθος τους και καθιστώντας τους ενεργούς πολίτες. Επίσης, οι μαθητές/τριες εκπαιδεύονται σε δεξιότητες επικοινωνίας και επίλυσης προβλημάτων, καλλιεργούν την ενσυναίσθηση και αυξάνουν το αίσθημα ασφάλειας στο σχολείο με την μείωση των συγκρούσεων. Στο σχολικό περιβάλλον ενός ειδικού σχολείου είναι δύσκολο να χαρακτηριστούν οι επιθετικές συμπεριφορές ως σχολικός εκφοβισμός, καθώς λόγω των ιδιαίτερων χαρακτηριστικών των μαθητών απουσιάζει η σκοπιμότητα της πράξης και η ανισορροπία στη δύναμη. Είναι όμως συχνή η εμφάνιση επιθετικότητας, λόγω έλλειψης κοινωνικών και επικοινωνιακών δεξιοτήτων και χαμηλού νοητικού δυναμικού των μαθητών που δυσκολεύουν την αυτορρύθμιση της συμπεριφοράς.Η Σχολική Διαμεσολάβηση επιλέχθηκε ως μέθοδος και πρακτική ειρηνικής επίλυσης των συγκρούσεων στο ΕΝΕΕΓΥΛ Δράμας και προσαρμόστηκε στις ικανότητες και τις ανάγκες των μαθητών/τριων του σχολείου.

**H δυνητική συμβολή των Graffiti στην αντιμετώπιση της σχολικής βίας και του εκφοβισμού**

**Χατζή Μαρία**

Φιλόλογος, 2ο Γυμνάσιο Δράμας

**Μεσσής Βασίλειος**

Φιλόλογος, 2ο Γυμνάσιο Δράμας

Συμμετέχουν οι μαθητές/τριες της Γ’ Γυμνασίου:

**Καραγεωργίου Δήμητρα, Κουρμπανίδου Σοφία, Τσολάκη Αλεξάνδρα, Αρναούτη Γιωργία, Αυγητίδου Παρθένα – Αθηνά, Αυγητίδου Βασιλεία, Βάσσος Βασίλης, Δημητριάδη Καλλιόπη, Ζαχαρία Ανδριανή, Ζαχαρούδη Ιωάννα, Καραγεωργίου Δήμητρα, Κισίδου Θεοδώρα, Κοκκίνη Ελένη, Κουρμπανίδου Σοφία, Κουτσίδου Ευαγγελία, Κυριακίδου Σοφία, Μαυρουδής Ιωάννης, Παλλασίδης Βασίλης, Παπαδοπούλου Δανάη, Τάνης Θωμάς, ΤαχυρίδουΠασχαλία, Τζόκας Σταμάτης, ΤουμπαλίδηςΚων/νος, Τσεκερίδου Χρυσούλα, Τσιανικλίδου Μαρία, Τσολάκη Αλεξάνδρα, Φεϊμηογλού Ελλά, Χαραλαμπίδου Ερμιόνη, Χρηστίδη Ευγενία.**

Τα GRAFFITI τέχνη και διαμαρτυρία αλλά και τρόπος προβολής και αντιμετώπισης κοινωνικών προβλημάτων: η δυνητική συμβολή τους στην αντιμετώπιση της σχολικής βίας και του εκφοβισμού. Για τρίτη συνεχή σχολική χρονιά φέτος υλοποιούμε στο σχολείο μας, το 2ο Γυμνάσιο Δράμας πολιτιστικό πρόγραμμα σχετικό με τα Graffiti και το αποτύπωμά τους στους τοίχους και την κοινωνία της πόλης. Στόχος του προγράμματος εξαρχής ήταν να φέρουμε τους μαθητές σε επαφή με μια μορφή τέχνης και έναν συγκεκριμένο τρόπο έκφρασης στον δημόσιο χώρο, αλλά και να εμπλέξουμε την τέχνη με θέματα όπως η δυνητική σχέση της με τον σεβασμό των συνανθρώπων μας και την αποδοχή του διαφορετικού, είτε αφορά εξωτερικά χαρακτηριστικά είτε ιδέες είτε την ίδια την τέχνη. Το «όλοι ίσοι, όλοι διαφορετικοί» έμπρακτα, και η καταπολέμηση του σχολικού εκφοβισμού και της σχολικής βίας, απορρόφησαν μεγάλο μέρος, σε χρόνο και προσπάθεια, και στα τρία χρόνια υλοποίησης του προγράμματος. Στην εισήγησή μας θα αναφερθούμε, όσο συνοπτικότερα γίνεται, στη φιλοσοφία του προγράμματος και σε επιμέρους ενέργειες και δράσεις που υλοποιήσαμε στα πλαίσιά του, κυρίως όμως θα αναφερθούμε, δίνοντας τον λόγο στους ίδιους τους μαθητές, στο πόσο βοήθησε στην πολιτειότητά τους η ενασχόληση με τη συγκεκριμένη μορφή τέχνης, αλλά και στο πόσο τους βοήθησε το όλο πρόγραμμα να αντιληφθούν την αναγκαιότητα περιορισμού στη σχολική κοινότητα της σχολικής βίας και του εκφοβισμού.

**Όταν η σχολική διαμεσολάβηση συναντά την παιδαγωγική Freinet**

**Μεταξοπούλου-Λίκερτ Ιωάννα**

Σύμβουλος Β΄ Ι.Ε.Π.

Η εισήγηση αφορά σε πρόγραμμα σχολικής διαμεσολάβησης που εντάσσεται στο πλαίσιο σχεδίων δράσης, σχολικών μονάδων παιδαγωγικής μου ευθύνης κατά το διάστημα της θητείας μου, 2018-2021, ως Συντονίστριας Εκπαιδευτικού Έργου γαλλικής γλώσσας στο 1ο ΠΕΚΕΣ Β. Αιγαίου. Πρόκειται για ένα πρόγραμμα 15 ωρών που πραγματοποιήθηκε ως εξής: α) Με διαδικτυακές συναντήσεις όσον αφορά το θεωρητικό πλαίσιο της σχολικής διαμεσολάβησης και την παροχή βιβλιογραφίας- υποστηρικτικού υλικού και β) Με δια ζώσης συναντήσεις στα σχολεία ΄με βιωματικά εργαστήρια εκπαιδευτικών και μαθητών. Το πρόγραμμα προέκυψε αρχικά τα έτη 2012-2014, λόγω της ανάγκης που δημιουργήθηκε στο σχολείο όπου εργαζόμουν ως διευθύντρια και συνεχίστηκε αργότερα, μεταξύ 2019-2021 με τη συμμετοχή μου ως ambassador στο πρόγραμμα Teachers4Europe όπου μαζί με τους teachers που μου αναλογούσαν στο πρόγραμμα, σχεδιάσαμε δράσεις για τα ανθρώπινα δικαιώματα και τη σχολική διαμεσολάβηση που έλαβαν χώρα στα σχολεία τους. Κατά τη διάρκεια του προγράμματος T4E δημιουργήθηκε ένα δίκτυο σχολείων που εφαρμόζει το πρόγραμμα είτε σε ολόκληρο το σχολείο είτε αποσπασματικά ανά τάξη, το οποίο συναντιέται ανά τακτά διαστήματα, διαδικτυακά, ώστε να ανταλλάσσουμε καλές πρακτικές και εμπειρίες και να συζητάμε τις δυσκολίες μας. Η εισήγηση αυτή στοχεύει στο άνοιγμα του προγράμματος στην ευρύτερη εκπαιδευτική κοινότητα, στην πίστη στη διατήρηση του δικτύου σχολείων σχολικής διαμεσολάβησης Β. Αιγαίου και εμπλουτισμού του με περισσότερες σχολικές μονάδες, με την πεποίθηση πως τέτοια προγράμματα, μακροπρόθεσμα φέρουν καρπούς, δημιουργούν κλίμα εμπιστοσύνης και σεβασμού της διαφορετικότητας του άλλου στα σχολεία.

**Διαμεσολαβητές ειρήνης εν δράσει. Σχολεία Β. Αιγαίου**

**Μεταξοπούλου-Λίκερτ Iωάννα**

Σύμβουλος Β΄ Ι.Ε.Π.

**Βαχαρακίδου Αντωνία**

Το ΕΠΑ.Λ Μύρινας για δεύτερη σχολική χρονιά εκπαιδεύει μαθητές στην σχολική διαμεσολάβηση. Η εκπαίδευση υλοποιείται σε δύο φάσεις. H A φάση ξεκινά στην Α λυκείου στα πλαίσια της Ζώνης Δημιουργικών Δραστηριοτήτων και ολοκληρώνεται στην Β λυκείου με εθελοντική συμμετοχή μαθητών εκτός σχολικού προγράμματος. Οι δράσεις του προγράμματος σκοπό έχουν την  αναγνώριση, καλλιέργεια και υιοθέτηση δεξιοτήτων που προάγουν την ειρηνική επίλυση σχολικών συγκρούσεων ανάμεσα σε παιδιά στο σχολικό περιβάλλον από ομηλίκους τους.

Η παρουσίασή μας περιλαμβάνει:

Ένα σύντομο video από την Α φάση εκπαίδευσης μαθητών Α λυκείου με σκοπό το χτίσιμο της ομάδας. Η δραστηριότητα είναι γνωστή και ως "κρεμμύδι"

Τα επόμενα 2 videos παρουσιάζουν ζευγάρια Διαμεσολαβητών Ειρήνης από την Β λυκείου εν δράσει.

**19.00 ΒΙΩΜΑΤΙΚΟ ΕΡΓΑΣΤΗΡΙΟ**

**Η εκπαίδευση των παιδιών προσχολικής ηλικίας στην αυτόνομη επίλυση συγκρούσεων στις σχέσεις τους: μια διαφορετική προσέγγιση**

**Καθάριου Αρχοντία**

Νηπιαγωγός - Ειδική Παιδαγωγός, Iδιωτικό Νηπιαγωγείο *«Αρχοντία Καθάριου»* - Λάρισα

**Tσιατήρα Έφη**

Νηπιαγωγός, Iδιωτικό Νηπιαγωγείο *«Αρχοντία Καθάριου»* - Λάρισα

**TσιατήραΤζωρτζίνα**

Λογοθεραπεύτρια, Msc Speech Language and Communication

Από τη συζήτηση για τη σχολική βία, απουσιάζει κατά κανόνα το περιεχόμενο και ο χαρακτήρας των συγκρούσεων. Στην προσχολική ηλικία και λόγω αναπτυξιακών χαρακτηριστικών, διαπιστώνουμε αδυναμίες στη διαχείριση της επιθυμίας του παιδιού ώστε να συμπεριλάβει και την επιθυμία του άλλου. Στις μικρές ηλικίες, οι συγκρούσεις έχουν ως περιεχόμενο κυρίως το παιχνίδι των παιδιών και ιδιαίτερα όταν αυτό είναι ελεύθερο και όχι οργανωμένο και καθοδηγούμενο από τη νηπιαγωγό. Παράλληλα χρειάζεται να τονίσουμε ότι η συγκρουσιακή πράξη των μικρών παιδιών δεν έχει ηθικό χρώμα. Τα παιδιά δεν κινούνται με κριτήριο το καλό ή το κακό αλλά με κίνητρο την επιθυμία και την ανάγκη τους. Και είναι σημαντικό και εμείς οι ενήλικες να διαχωρίζουμε την επιθυμία και ανάγκη από τον τρόπο ικανοποίησής της δίχως να την ποινικοποιούμε. Το παιδαγωγικό βάρος πρέπει να «πέσει» στην ικανότητα διαχείρισής από τα ίδια τα παιδιά. Αναδεικνύεται το ζήτημα της εκπαίδευσης από την προσχολική ηλικία, στην ικανότητα των παιδιών να διαχειρίζονται αποτελεσματικά τις διαφορές τους, να διαμορφώνουν από κοινού με τους συνομήλικους κριτήρια για την επίλυσή τους ισχυροποιώντας τα μέσα στην ομάδα αφού οι συμφωνημένοι κανόνες θα αφορούν και θα εκκινούν από τα ίδια (και τις ανάγκες τους) και δεν επιβάλλονται έξωθεν, υπό την εξουσία του ενήλικα. Κανένας δεν μαθαίνει να τηρεί κανόνες, αν δεν αναγνωρίζει την αναγκαιότητά τους, αν δεν συμφωνεί με το περιεχόμενό τους και τις συνέπειες που συνεπάγεται η παράβασή τους. Ούτε νουθεσία ούτε κατήχηση αλλά εκπαίδευση να αναλάβουν την ευθύνη και να αποκτήσουν δεξιότητες επίλυσης των συγκεκριμένων προβλημάτων στις μεταξύ τους σχέσεις. Αν νιώθουν ότι κάποιος άλλος λύνει αυτά τα προβλήματα ( νηπιαγωγός) υπάρχει ο κίνδυνος να βρεθούν στην παθητική θέση αυτού που καλείται απλώς να υλοποιεί τις επιλογές άλλου. Ούτε λοιπόν «θύτες» ούτε «θύματα» ,ειδικά στο Νηπιαγωγείο, αλλά παιδιά με αδυναμίες στη διαχείριση των συγκρούσεων . Αρκεί να αναγνωρίσουμε ότι αυτή η γνώση, η γνώση της διαχείρισης του εαυτού μέσα στο «εμείς» που ζει ο καθένας μας, είναι ίσως η πιο σημαντική που χρειάζεται στη σημερινή εποχή ο νέος άνθρωπος. Γιατί το «να είσαι άνθρωπος το μαθαίνεις».

Δομή εργαστηρίου

• Σύντομη Εισαγωγή στη θεωρητική προσέγγιση της μεθόδου

• Ελεύθερη δημιουργία ομάδων 4-5 ατόμων από τους συμμετέχοντες

• Ομαδική Επεξεργασία φύλλων έργου σε ομάδες -συζήτηση πάνω σε παραδείγματα με επεισόδια συγκρούσεων μεταξύ των παιδιών και με σκοπό την κατανόηση και κατηγοριοποίηση τους

• Παρουσίαση των αποτελεσμάτων από κάθε ομάδα στην ολομέλεια

• Συμπεράσματα –σχόλια

**Παρασκευή 10 Μαρτίου**

**9.00 - 10.45 3η Συνεδρία**

**Σχολική αποτυχία-σχολικός εκφοβισμός. Μια βιβλιογραφική ανασκόπηση**

**Σόγιας Κωνσταντίνος**

Μεταπτυχιακός Φοιτητής Π.Τ.Ν, Π.Ι

Τα τελευταία χρόνια, ο σχολικός εκφοβισμός(bullying) αποτελεί ένα φαινόμενο που απασχολεί τόσο τους εκπαιδευτικούς και τους μαθητές, όσο και το ευρύτερο κοινωνικό και πολιτικό γίγνεσθαι. Ο σχολικός εκφοβισμός αποτελεί μια μορφή σχολικής βίας κατά του ατόμου, που ασκείται για μεγάλο χρονικό διάστημα, χωρίς ο θύτης να έχει προκληθεί, ενώ διακρίνεται για την ανισορροπία δύναμης μεταξύ των συγκρουόμενων πλευρών. Ένας από του παράγοντες που φαίνεται να έχει επίδραση στην εμφάνιση του σχολικού εκφοβισμούείναι αυτός της σχολικής αποτυχίας και χαμηλής σχολικής επίδοσης. Η χρήση του όρου «σχολική αποτυχία» γίνεται είτε για να δηλώσει ότι ένα παιδί δεν προβιβάζεται στην επόμενη τάξη ή στην επόμενη εκπαιδευτική βαθμίδα, είτε ότι αδυνατεί να κατακτήσει τις προσδοκώμενες γνώσεις, ικανότητες και ταλέντα. Οι μαθητές λόγω της αποτυχίας αισθάνονται την απόρριψη και βιώνουν αρνητικά συναισθήματα με αποτέλεσμα να εκδηλώνουν παραβατική συμπεριφορά. Στην παρούσα εισήγηση επιχειρείται μια ανασκόπηση της ελληνικής και διεθνούς βιβλιογραφίας αναφορικά με τον ρόλο της σχολικής αποτυχίας και της χαμηλής σχολικής επίδοσης στην εμφάνιση σχολικού εκφοβισμού από τους μαθητές.

**Σχολικός Εκφοβισμός (Σχέσεις μεταξύ μαθητών-μαθητριών)**

**Μιχαηλίδου Γραμματική**

M.Sc εκπαιδευτικός ΠΕ 8702, 2o Εργαστηριακό Κέντρο -6ο ΕΠΑΛ Ιωαννίνων

**Κομνηνού Καλλιόπη**

Κοινωνιολόγος M.Sc - Αναπληρώτρια Επιστημονικά Υπεύθυνη Κέντρου Πρόληψης των Εξαρτήσεων και Προαγωγής της Ψυχοκοινωνικής Υγείας Ν. Ιωαννίνων "Σχεδία"

Το φαινόμενο του σχολικού εκφοβισμού (Bullying) αποτελεί μέρος της σχολικής πραγματικότητας, προκαλώντας σημαντικές ψυχοκοινωνικές συνέπειες. Η πρόληψη του φαινομένου συνιστά βασικό πυλώνα, στην προσπάθεια του σχολείου να αποτελέσει έναν φορέα προαγωγής της ψυχοκοινωνικής υγείας των μαθητών. Το συγκεκριμένο πρόγραμμα έχει στόχο να συμβάλλει προαγωγή ενός σχολικού περιβάλλοντος που θα δυσχεραίνει την εκδήλωση ανάλογων φαινομένων. Για την επίτευξη των παραπάνω στόχων θα υλοποιηθούν μια σειρά από ενέργειες με βασικότερη την υλοποίηση μακράς διάρκειας προ-γράμματος σε ένα τμήμα της Γ Λυκείου του σχολείου. Οι βασικές πρακτικές στο πλαίσιο του προγράμματος συνδυάζουν στοιχεία βιωματικής και συνεργατικής μάθησης Βασικές ενέργειες /Εκδηλώσεις/δραστηριότητες 1. Εκπαίδευση και εποπτεία των εκπαιδευτικών, που θα υλοποιήσει πρόγραμμα σε ομάδα μαθητών του σχολείου, από το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας «Σχεδία» συνολικής διάρκειας 30 ωρών. 2. Υλοποίηση προγράμματος για την πρόληψη του σχολικού εκφοβισμού, 10 συνολικά δίωρων συναντήσεων στους μαθητές του τμήματος Γ1. 3. Συνάντηση ενημέρωσης / Ευαισθητοποίηση Διευθύντριας και εκ-παιδευτικών της σχολικής μονάδας 4. Ενημερωτική εκδήλωση σχετικά με το φαινόμενο του σχολικού εκ-φοβισμού (Bullying) κατά την Παγκόσμια Ημέρα κατά του σχολικού εκφοβισμού σε μαθητές. 5. Ενημερωτική εκδήλωση σχετικά με το φαινόμενο του σχολικού εκ-φοβισμού (Bullying) στους γονείς των μαθητών του σχολείου.

**Οι μαθητές της Α΄ Λυκείου του Πρότυπου ΕΠΑ.Λ Ηγουμενίτσας αποκωδικοποιούν συμπεριφορές Σχολικού Εκφοβισμού μέσα από περιστατικά**

**Ζαραβέλα Ευαγγελία**

Φιλόλογος, Πρότυπο ΕΠΑΛ Ηγουμενίτσας

Η παρούσα εισήγηση παρουσιάζει ένα project για τον σχολικό εκφοβισμό με τίτλο «Οι μαθητές της Α΄ Λυκείου του Πρότυπου ΕΠΑ.Λ Ηγουμενίτσας αποκωδικοποιούν συμπεριφορές Σχολικού Εκφοβισμού μέσα από περιστατικά», το οποίο πραγματοποιήθηκε στους μαθητές της Α Λυκείου του Πρότυπου ΕΠΑ.Λ Ηγουμενίτσας. Αρχικά, έγινε μια παρουσίαση σε PowerPoint για επεξήγηση και διευκρίνιση των όρων «σχολική βία και σχολικός εκφοβισμός», «bullying ή πείραγμα», καθώς και «του προφίλ του θύτη, του θύματος και των παρατηρητών». Στη συνέχεια οι μαθητές χωρίστηκαν σε ομάδες και επέλεξαν έναν εκπρόσωπό τους. Έπειτα οι ομάδες κλήθηκαν να απαντήσουν σε δύο ερωτήματα που αναφέρονταν σε δύο βίντεο σχετικά με τον σχολικό εκφοβισμό και να αποκωδικοποιήσουν αντίστοιχες συμπεριφορές. Τα κείμενα διαβάστηκαν στην ολομέλεια από τους εκπρόσωπους των ομάδων. Το project ολοκληρώθηκε με την ακρόαση ενός τραγουδιού σχετικού με τον σχολικό εκφοβισμό και τη συμπλήρωση ενός ερωτηματολογίου για την αξιολόγηση της διαδικασίας.

**Η εμπειρία της εφαρμογής της σχολικής διαμεσολάβησης στο 8ο Γυμνάσιο Βόλου**

**Τζιαφέτα Χρύσα**

Ψυχολόγος ΕΔΥ, 8ο Γυμνάσιο Βόλου

**Παπαδάκης Μιχάλης**

Κοινωνικός λειτουργός ΕΔΥ, 8ο Γυμνάσιο Βόλου

Συμμετέχουν οι μαθητές/τριες της Γ’ Γυμνασίου:

**Σμαράγδα Κάλλη, Χρύσα Μάγειρα, ΦραντζέσκαΛούλι, Έλενα Οροκλού, Κατερίνα Κανάρη, Σπύρος Ζιώγας**

Η παρουσίαση θα περιλαμβάνει τα εξής σημεία: πώς έγινε η επιλογή και η εκπαίδευση των διαμεσολαβητών/τριών, τα διλήμματα που αντιμετωπίσαμε, τα εμπόδια που συναντήσαμε πέρυσι και φέτος, αλλά επίσης και κάποιες ιδέες που εφαρμόσαμε και αποδείχτηκαν καλές πρακτικές. Στη συνέχεια, οι μαθητές/τριες θα μιλήσουν για τα περιστατικά που διαχειρίστηκαν, καθώς και για την εμπειρία τους από τη συμμετοχή τους στην ομάδα διαμεσολάβησης.

**Η Ήρεμη Δύναμη στο σχολείο: Ένα νέο μοντέλο εξουσίας ως απάντηση στη βία**

**Μπαλατσούκα Κωνσταντίνα**

Σχολική Ψυχολόγος, 1ο ΕΠΑΛ Τρικάλων

**Φαλαγκάρα Θεοδώρα**

Φιλόλογος, 1οΕΠΑΛ Τρικάλων

Συμμετέχουν οι μαθητές/τριες της Α’ Λυκείου:

**Μπαντής Δημήτριος, Μουχτσή Νίκη, Ρακοβίτη Αθανασία Κυριάκου Ευαγγελία, ΤσιτάνιΜάικο**

Σκοπός της παρούσας δράσης, η οποία υλοποιείται στο 1ο ΕΠΑΛ Τρικάλων είναι η ενίσχυση των αποθεμάτων των εκπαιδευτικών με στόχο την πρόληψη και διαχείριση ζητημάτων βίας στο σχολείο. Αναλυτικότερα, η φιλοσοφία της δράσης βασίζεται σε ένα νέο μοντέλο εξουσίας για την οικογένεια, το σχολείο, την κοινότητα, την ΉΡΕΜΗ ΔΥΝΑΜΗ, η οποία δημιουργεί νέες οπτικές ως απάντηση στη βία. Συγκεκριμένα, η Ήρεμη Δύναμη ή αλλιώς μη βίαιη αντίσταση αναπτύχθηκε από τον καθηγητή ψυχολογίας HaimOmer, αρχικά στο Ισραήλ, έπειτα σε άλλες ευρωπαϊκές χώρες και τα τελευταία χρόνια ανθίζει στο Ηνωμένο Βασίλειο. Παρουσιάζει εναλλακτικούς τρόπους διαχείρισης ζητημάτων βίας, παραβατικότητας και γενικότερα διαχείρισης δύσκολων συμπεριφορών σε παιδιά και εφήβους τόσο σε επίπεδο οικογένειας όσο και σε επίπεδο σχολείου . Έτσι λοιπόν, στα πλαίσια του σχολείου δημιουργήθηκε ομάδα υποστήριξης καθηγητών με σκοπό τη διερεύνηση, τη γνωριμία και την εφαρμογή των αρχών της ήρεμης δύναμης. Πρόκειται για τέσσερις συναντήσεις στις οποίες μέσα από βιωματικές δραστηριότητες, μοίρασμα και επαφή με τα συναισθήματα τους οι καθηγητές/τριες εκπαιδεύονται σε αυτή την προσέγγιση. Στην εισήγηση της διημερίδας η σχολική ψυχολόγος θα παρουσιάσει τη θεματολογία των συναντήσεων αυτών και τη σημασία τους και εκπαιδευτικός του σχολείου θα αναφερθεί στις ανάγκες του σύγχρονου εκπαιδευτικού ως προς την διαχείριση της βίας στο σχολείο. Τέλος, μαθητές και μαθήτριες του σχολείου θα αποτελέσουν μέρος της παρουσίασης μας, καθώς θα υπάρχουν βιντεοσκοπημένα τα μηνύματά τους για το ζήτημα της βίας στο σχολείο.

**Ο ρόλος του σύγχρονου εκπαιδευτικού στην πολυπλοκότητα της σχολικής καθημερινότητας**

**Μπαλατσούκα Κωνσταντίνα**

Σχολική Ψυχολόγος, 1ο ΕΠΑΛ Τρικάλων

**Φαλαγκάρα Θεοδώρα**

Φιλόλογος, 1οΕΠΑΛ Τρικάλων

Συμμετέχουν οι μαθητές/τριες της Α’ Λυκείου:

**Μπαντής Δημήτριος, Μουχτσή Νίκη, Ρακοβίτη Αθανασία Κυριάκου Ευαγγελία, ΤσιτάνιΜάικο**

Η εισήγηση αφορά τον ρόλο του εκπαιδευτικού στο ελληνικό σχολείο σήμερα, σε μια πολύπλοκη σχολική καθημερινότητα, που ορίζεται και καθορίζεται από παράγοντες και παραμέτρους που επηρεάζουν αλλά και δυσκολεύουν το εκπαιδευτικό και παιδαγωγικό έργο. Ένας από αυτούς τους παράγοντες είναι οι μορφές βίας και οι βίαιες συμπεριφορές που εκδηλώνονται στο σχολικό περιβάλλον. Πώς μπορεί ο εκπαιδευτικός να διαχειριστεί τέτοια περιστατικά; Πώς νιώθει; Ποιος μπορεί να τον βοηθήσει; Πώς αντιδρούν οι μαθητές, όταν εκδηλώνονται βίαιες συμπεριφορές; Με ποιους τρόπους μπορεί η εκπαιδευτική κοινότητα να συμβάλει στην πρόληψη της βίας; Σημαντικά και πάντα επίκαιρα ερωτήματα αναδεικνύονται και απαντώνται, στο μέτρο του δυνατού, κυρίως μέσω της βιωματικής προσέγγισης και εμπειρίας.

**11.00 - 13.00 4η Συνεδρία**

**Σχολική Βία και Εκφοβισμός. Σκιαγραφώντας …το φαινόμενο, τον θύτη και το θύμα**

**Πουργιανού Ευαγγελία**

Φιλόλογος, Ιδιωτικό Γυμνάσιο Βόλου «Προμηθέας ΟΕ»

Συμμετέχουν οι μαθητές/τριες Β’ Γυμνασίου:

**Κανακάρη Μαριλένα, Γκίκα Σοφία, Ευσταθίου Ανδριάνα, Βιταλιώτη Αγγελίνα, Κανάτα Γεσθημανή**

Η βία στις μέρες μας έχει πάρει τεράστιες διαστάσεις. Στο πλαίσιο του σχολείου ο όρος αυτός χρησιμοποιείται για να περιγράψει την επιθετική εκείνη συμπεριφορά που είναι εσκεμμένη, απρόκλητη κι επαναλαμβανόμενη και κατευθύνεται προς εκείνα τα άτομα που θεωρούνται από τον «θύτη» πιο αδύναμα σωματικά ή ψυχολογικά. Μπορεί να λάβει διάφορες μορφές, όπως αυτή του σωματικού, του λεκτικού, του κοινωνικού ή του ηλεκτρονικού εκφοβισμού. Οι ψυχοκοινωνικές επιπτώσεις του φαινομένου είναι πολλές και σοβαρές και φαίνεται πως επιδρούν καθοριστικά στη γνωστική, συναισθηματική και κοινωνική ανάπτυξη των παιδιών. Στην εισήγησή μας παρουσιάζονται τα αποτελέσματα μιας ερευνητικής εργασίας που εκπόνησαν οι μαθητές της Β΄ Γυμνασίου, με σκοπό να διαπιστώσουν πώς νοηματοδοτούν τα ίδια τα παιδιά την έννοια της βίαιης κι εκφοβιστικής συμπεριφοράς και να αναδείξουν τα χαρακτηριστικά των ατόμων που εμπλέκονται άμεσα ή έμμεσα σε περιστατικά εκφοβισμού ή βίας στο σχολείο. Επίσης, προβάλλονται δράσεις και βιωματικές δραστηριότητες που έχουν υλοποιηθεί στο σχολείο μας κι εστιάζουν στην ενημέρωση, ευαισθητοποίηση και κινητοποίηση των μαθητών, των εκπαιδευτικών, των γονέων και της ευρύτερης κοινωνίας ενάντια στο φαινόμενο αυτό.

**Πρόληψη φαινομένων ενδοσχολικής βίας - Πρόγραμμα καλλιέργειας κοινωνικών δεξιοτήτων**

**Εγγλέζου Κωνσταντίνα**

Εκπαιδευτικός ΠΕ79, 8ο Δημοτικό Σχολείο Καρδίτσας

**Κωτούλας Βασίλης**

Εκπαιδευτικός ΠΕ70, 8ο Δημοτικό Σχολείο Καρδίτσας

**Κωτούλα Τάνια**

Ψυχολόγος

**Μιχάλης Βασίλειος**

Εκπαιδευτικός ΠΕ70, 8ο Δημοτικό Σχολείο Καρδίτσας

**Στατήρας Θύμιος**

Εκπαιδευτικός ΠΕ70, 8ο Δημοτικό Σχολείο Καρδίτσας

Μαθητές/Μαθήτριες της πέμπτης τάξης, εκπαιδεύτηκαν στην αναγνώριση των συναισθημάτων, τη σύνδεσή τους με ανάλογες καταστάσεις και την έκφραση και διαχείρισή τους με αποδεκτούς τρόπους, την αναγνώριση των συναισθημάτων των άλλων, στην ανάπτυξη δεξιοτήτων επικοινωνίας και την ανάπτυξη δεξιοτήτων επίλυσης συγκρούσεων κυρίως στον χρόνο των εργαστηρίων δεξιοτήτων. Η εκπαίδευσή τους πραγματοποιήθηκε σε περιβάλλον ομαδοσυνεργατικής με βάση σενάρια και παιχνίδια ρόλων. Με το πέρασμα στην τελευταία τάξη του δημοτικού σχολείου και αφού επικαιροποιήθηκαν όσα διδάχθηκαν την προηγούμενη χρονιά, κλήθηκαν να λειτουργήσουν υποστηρικτικά προς τις συμμαθήτριες και τους συμμαθητές τους γεφυρώνοντας διαφορές και δείχνοντάς τους πως υπάρχουν ειρηνικοί τρόποι για να τις διαχειριστούν. Διακρίνονταν από τα υπόλοιπα παιδιά καθώς εκτός του ό,τι ήταν οι μεγαλύτεροι/ες μαθητές/μαθήτριες φορούσαν περιβραχιόνιο στο αριστερό τους χέρι. Κινούνταν στο προαύλιο του σχολείου και αναλάμβαναν να κατευνάσουν κάθε συγκρουσιακή κατάσταση που αντιλαμβάνονταν ή να δώσουν βοήθεια σε κάθε παιδί που τη ζητούσε. Όταν έβλεπαν πως δεν μπορούσαν να διαχειριστούν την κατάσταση, τότε απευθύνονταν στους/στις εκπαιδευτικούς που εφημέρευαν. Κάθε μέρα ορίζονταν διαφορετικοί/ές μαθητές/μαθήτριες και στο τέλος της ημέρας συζητούσαν με την υπεύθυνη εκπαιδευτικό τις δυσκολίες καθώς και τα αισθήματα που βίωσαν. Ένα μήνα μετά την εφαρμογή του μέτρου και αφού όλα τα παιδιά βίωσαν τον ρόλο, καταγράψαμε τις απόψεις τους με έξι ερωτήματα. Το πρώτο, ζητούσε να γράψουν τις πέντε πρώτες λέξεις που έρχονται στον νου τους με τη λέξη διαμεσολάβηση. Ως όρος η διαμεσολάβηση δεν είχε χρησιμοποιηθεί σε καμιά στιγμή της εκπαίδευσής τους και ποτέ δεν ονομάστηκαν διαμεσολαβητές/διαμεσολαβήτριες. Οι λέξεις που δηλώθηκαν από τα παιδιά δείχνουν πως προσδιορίζουν την έννοια με όρους γύρω από τη σύγκρουση και τη λύση της. Το δεύτερο, ζητούσε να γράψουν τις πέντε πρώτες ενέργειες που έρχονται στο νου τους όταν φορούν το περιβραχιόνιο και δόθηκαν οι λέξεις: βοηθώ, προσέχω, προστατεύω, λύνω προβλήματα που απασχολούν, δίνω το καλό παράδειγμα. Το τρίτο ερώτημα ζητούσε να γράψουν τα πέντε πρώτα αισθήματα που νιώθουν όταν φορούν το περιβραχιόνιο και δόθηκαν: νιώθω πολύ ωραία, νιώθω πιο υπεύθυνος, νιώθω σαν αρχηγός, αγάπη, υπευθυνότητα. Το τέταρτο ερώτημα ζητούσε να γράψουν τις πέντε κυριότερες δυσκολίες που αντιμετωπίζουν όταν φορούν το περιβραχιόνιο και έγραψαν: πρέπει να είμαι συνέχεια σε επιφυλακή, όταν σταματούμε έναν καβγά και αρχίζουν να μας αντιμιλούν, όταν με αγνοούν και συνεχίζουν τον τσακωμό, όταν δεν καταλαβαίνω πώς σκέφτεται ένα παιδί, όταν τσακώνονται πολλά παιδιά. Το πέμπτο ερώτημα ζητούσε να γράψουν πέντε πράγματα που θα ήθελαν να εκπαιδευτούν και έγραψαν: πώς θα κάνω κάποιο παιδί να μου πει την αλήθεια, πώς θα πείσω να μιλούν με τη σειρά, πώς θα κερδίσω τα παιδιά για να μη με αγνοούν, πώς θα πείσω κάποιο παιδί να δεχθεί βοήθεια, τι πρέπει να κάνω αν κάποιος τραυματιστεί. Τέλος, ζητήθηκε να γράψουν τις πέντε πρώτες λέξεις του πώς αισθάνθηκαν από την εμπλοκή τους σε αυτό το πρόγραμμα και έγραψαν: χαρά, ευχαρίστηση, ευθύνη, άγχος, κούραση. Η διαπίστωση όλων των εκπαιδευτικών του σχολείου είναι πως τα παιδιά βιώνουν θετικά τον ρόλο του ειρηνευτή που έχουν αναλάβει και δείχνουν πως μπορούν να τον υποστηρίξουν. Καταγράψαμε αλλαγές στη συμπεριφορά τους καθώς έχουν μειωθεί οι συγκρούσεις και ο τρόπος με τον οποίο απευθύνονται σε συμμαθητές/συμμαθήτριες στην τάξη είναι ήπιος. Κρίνουμε πως θα βοηθήσει πρώτα τα παιδιά και στη συνέχεια τις σχολικές μονάδες που θα φοιτούν, στην εγκαθίδρυση πρακτικών διαχείρισης συγκρούσεων.

**Η επιτακτική ανάγκη της αρωγής των κηδεμόνων στην έγκαιρη αντιμετώπιση της σχολικής βίας**

**Σελιμά Ασημίνα**

Εκπαιδευτικός ΠΕ02, Γυμνάσιο Οβρυάς Πάτρα

**Μαράτου Σοφία**

ΕκπαιδευτικόςΠΕ05, Γυμνάσιο Οβρυάς Πάτρα

**Γαλανοπούλου Μαρία**

Εκπαιδευτικός ΠΕ03, Γυμνάσιο Οβρυάς Πάτρα

**Παπασπύρου Ευσταθία**

Εκπαιδευτικός ΠΕ02, Γυμνάσιο Οβρυάς Πάτρα

**Ρίζου Ελένη**

Εκπαιδευτικός ΠΕ04.04, Γυμνάσιο Οβρυάς Πάτρα

Η λερναία Ύδρα του σχολικού εκφοβισμού παραμένει ζωντανή, ισχυρή. Δηλώνει παρούσα και με άποψη, όποιες κι αν είναι οι αιτίες που την τρέφουν (κοινωνικές, οικονομικές, κ.ά.). Με συχνότερη δικαιολογία «την πλάκα», πάνω περίπου από το 25% των μαθητών έχουν υποστεί κάποια μορφή εκφοβισμού εντός ή εκτός του σχολικού περιβάλλοντος από τους συμμαθητές τους. Πρόκειται για μια εκκωφαντική σιωπή μέσα στο σχολείο. Ο αγώνας μας μέσα στο σχολείο είναι καθημερινός, προκειμένου να διαμορφώσουμε συνθήκες ειρηνικής διαβίωσης και πολιτισμένου κλίματος. Στην έγκαιρη αντιμετώπιση των φαινομένων της σχολικής βίας απαραίτητους αρωγούς θεωρού-με τους κηδεμόνες των μαθητών εμπλεκομένων και μη εμπλεκομένων. Η συνεχής επικοινωνία μαζί τους και η ενημέρωσή τους για ό,τι αφορά τη συμπεριφορά του παιδιού τους αποσκοπεί στην ευαισθητοποίηση, τη χρήσιμη συμπαράστασή τους στη μάχη ενάντια στη σχολική βία και τη δημιουργία ενιαίου μετώπου στον αγώνα της εξάλειψής της. Επιδιωκόμενοι στόχοι μας είναι: Να μας εμπιστευτούν οι κηδεμόνες, να μοιράζονται (να μας μιλούν), να παρατηρούν, να συνεργάζονται και να συνειδητοποιήσουν το μερίδιο ευθύνης που τους αναλογεί στην εξασφάλιση της ψυχικής υγείας των παιδιών τους και της ανεμπόδιστης καθημερινά προσέλευσής τους στο σχολείο, χωρίς το άγχος της απώλειας της αξιοπρέπειας τους. Πρότασή μας: Η ενημέρωση των κηδεμόνων μέσω παρουσίασης-εποπτικού υλικού σχετικά με τις μορφές βίας και τις επιπτώσεις τους στο παιδί,ώστε να γίνει καταφανής η ανάγκη της αρωγής τους για την επίτευξή της πρόληψης φαινομένων βίας στο σχολείο, κι αν αυτό δεν γίνει εφικτό, για την έγκαιρη αντιμετώπισή τους.

**Η φιλαναγνωσία «όπλο» κατά του σχολικού εκφοβισμού**

**Ζαχαρή Μαρία Αμαλία**

**Ντάκη Έλενα**

Συμμετέχουν οι μαθητές/τριες της Α’ τάξης του 8ου Γυμνάσιο Λάρισας:

**Κοντοκώστα Φανή Δέσποινα, Μερτζανίδου Παναγιώτα, Μπουτλα Ηλιάνα, Παναγούλη Αικατερίνη, Ιωάννου Δημήτριος, Κουτσοδόντης Λουκάς**

Έχοντας υπόψη ότι, κατά τα ερευνητικά δεδομένα, ο σχολικός εκφοβισμός παρουσιάζει μεγάλη έξαρση, τουλάχιστον τα τελευταία χρόνια,τηναυξημένη συχνότητα αντίστοιχων περιστατικών που απασχολούν την επικαιρότητα, τη βίωση της καθημερινότητας του σχολείου, καθώς και την επιθυμία μας για περιορισμό και έλεγχο του συγκεκριμένου φαινομένου, σχεδιάσαμε και υλοποιούμε στο σχολείο μας, στην Α΄ Γυμνασίου, Πρόγραμμα Αγωγής Υγείας σχετικό με το συγκεκριμένο θέμα.Στην εισήγησή μας στη Διημερίδα μαθητές θα παρουσιάσουν σε μορφή powerpoint τις Δράσεις που υλοποιούνται και θα ολοκληρωθούν με το πέρας του σχολικού έτους. Συγκεκριμένα:

* Ερωτηματολόγιο (μαθητές της Α΄/ αρχή και τέλος της περιόδου υλοποίησης)
* Εναλλακτικός τρόπος διαχείρισης του φαινομένου μέσω της σύνδεσής του με τη μελέτη λογοτεχνικών έργων (Το λουζεράκι της Ελένης Τασοπούλου, Μαζί της Ελένης Πριοβόλου, Αναζητώντας την Όντρεϋ της ΣόφιΚινσέλλα), τα οποία προσεγγίζουν πολυδιάστατα το φαινόμενο του εκφοβισμού αναπαριστώντας πειστικά τη σύγχρονη σχολική πραγματικότητα. Συγκρούσεις, ταπείνωση, βία...
* Διαλέξεις από την Κοινωνική λειτουργό του σχολείου (σε μαθητές/γονείς)
* Εβδομαδιαίες συναντήσεις για συζήτηση, ευαισθητοποίηση και σχεδιασμό δράσεων, πολιτικής και διάχυση μέσα από την ιστοσελίδα του σχολείου.
* Κουτί προβλημάτων/παραπόνων/φύλλο διαμαρτυρίας Τάξης.
* Εισαγωγή στις έννοιες των καινοτόμων μη τιμωρητικών μεθόδων αντιμετώπισης του φαινομένου/επανορθωτική δικαιοσύνη/διαμεσολάβηση (ολοκλήρωση στην επόμενη χρονιά).
* Τελική έκθεση «προόδου»

**Ψυχοσυναισθηματική ενδυνάμωση**

**Ερασμία Πιπεράκη**

Ψυχολόγος, Εκπαιδευτήρια Δούκα – Παράδεισος Αμαρουσίου

**Ιωάννα Παυλοπούλου**

Υπεύθυνη Δημοτικού σχολείου, Εκπαιδευτήρια Δούκα – Παράδεισος Αμαρουσίου

Πλέον οι ιδιαίτερες κοινωνικές και οικονομικές συνθήκες έχουν οδηγήσει σε αύξηση των φαινομένων βίας και σχολικού εκφοβισμού. Γονείς, εκπαιδευτικοί και παιδιά χρειάζεται ν’ αναπτύξουν νέες δεξιότητες για να διαχειριστούν την πολυπλοκότητα της κοινωνικής ζωής.Τα Εκπαιδευτήρια Δούκα λειτουργούν ως παιδαγωγικός φορέας που δεν είναι μόνο προσανατολισμένος στην απόκτηση γνώσεων και δεξιοτήτων, αλλά εμπλέκεται αποφασιστικά στη συναισθηματική και κοινωνική αγωγή του παιδιού, μέσα από τις δράσεις του Προγράμματος Ψυχοσυναισθηματικής Ενδυνάμωσης που αποτελούν αναπόσπαστο κομμάτι του αναλυτικού μας προγράμματος. Στόχος του προγράμματος που απευθύνονται στο σύνολο της μαθητικής κοινότητας, είναι η ανάπτυξη λειτουργικών σχέσεων των παιδιών με τον εαυτό τους και με τους γύρω τους. Η προσέγγιση του προγράμματος ΨΕ είναι διαθεματική και ολιστική, καθώς απαιτεί εμπλοκή όλων των μελών της εκπαιδευτικής κοινότητας (εκπαιδευτικοί, ειδικότητες, Τμήμα Ψυχολόγων, μαθητές, γονείς). Επιχειρείται μέσα από γνωστικά αντικείμενα, βιωματικές δράσεις, διαθεματικά projects, ομιλίες ευαισθητοποίησης. Η έκφραση και η διαχείριση των συναισθημάτων, οι κατάλληλοι τρόποι επικοινωνίας για την επίλυσησυγκρούσεων, η ικανότητα αυτορρύθμισης, η συνεργασία και η ανάπτυξη της ενσυναίσθησης αποτελούν κάποιες από τις πιο σημαντικές ενότητες του προγράμματος ΨΕ που στόχο έχουν την κοινωνικής και συναισθηματική εξέλιξη του παιδιού και την εδραίωση υγιών διαπροσωπικών σχέσεων ως ασπίδα για την αποτροπή φαινομένων βίας και εκφοβισμού.

**Έχω κάτι να σου τραγουδήσω**

**Γεωργίου Γεωργία**

Συντονίστρια Ε’-Στ’ Δημοτικού, Εκπαιδευτήρια Δούκα – Παράδεισος Αμαρουσίου

**Ιωάννα Παυλοπούλου**

Υπεύθυνη Δημοτικού, Εκπαιδευτήρια Δούκα – Παράδεισος Αμαρουσίου

Το σχολείο αποτελεί μία κοινότητα, η οποία δεν μένει αμέτοχη απέναντι σε πληροφορίες και συνταρακτικά γεγονότα. Χρειάζεται να δημιουργήσει πλαίσιο ασφάλειας, σωστής έκφρασης των συναισθημάτων που περνούν στη μαθητική κοινότητα αλλά και τρόπους διαχείρισής τους δημιουργικά. Το διαθεματικό project «Έχω κάτι να σου ...τραγουδήσω» μας δίνει το μέσο να εξυπηρετήσουμε τις προκλήσεις αυτές, προσεγγίζοντας τους προβληματισμούς μας μέσα από διαφορετικά μαθήματα, με βάση τον άξονα της μουσικής. Στόχος μας είναι να εκφράσουμε αυτό που νιώθουμε για ό,τι συμβαίνει γύρω μας, να το οριοθετήσουμε και να αναδείξουμε τις αξίες και τα μηνύματα, που θέλουμε να αντιπαραθέσουμε, στους προβληματισμούς που έχουν δημιουργηθεί. Η επαφή με διαφορετικά είδη μουσικής και σπουδαίους συνθέτες και στιχουργούς, όπως ο Μάνος Χατζιδάκις, ο Μίκης Θεοδωράκης, ο Νίκος Γκάτσος κ.ά., η επιλογή εμβληματικών τραγουδιών, τα οποία δουλεύονται και αναλύονται μέσα στις τάξεις και αποτελούν μηνύματα κατά της βίας, της κοινωνικής αδικίας και του σχολικού εκφοβισμού, η ταυτόχρονη ανάδειξη των εννοιών της ειρήνης, του σεβασμού, του διαλόγου, της αγάπης και της συνεργασίας, εξυπηρετούν ολιστικά το βασικό μας στόχο. Οι μαθητές και οι μαθήτριες ανακαλύπτουν τη γνώση, αναπτύσσουν την κριτική τους σκέψη, εικονοποιούν τους στίχους των επιλεγμένων τραγουδιών μέσω εργαλείου ΑΙ (artificialintelligence) εκφράζοντας τη θέση τους δημιουργικά.

**Τραγουδώ, να ξορκίζω το κακό.**

**Καλέση Ουρανία**

Μουσικός, 8ο Γυμνάσιο Λάρισας

**Θεοδοσόπουλος Σωτήρης**

Καθηγητής Πληροφορικής, 8ο Γυμνάσιο Λάρισας

**Ζαχαρή Μαρία Αμαλία**

Βιολόγος, 8ο Γυμνάσιο Λάρισας

**Σπυροπούλου Άννα**

Φιλόλογος, 8ο Γυμνάσιο Λάρισας

**Μακρής Κωνσταντίνος**

**Πατσιανόπουλος Σωτήρης**

Τραγούδι

Συμμετέχουν οι μαθητές/τριες:

Του τμήματος Α2: **Κοντοκώστα Φανή-Δέσποινα, Κορδάμπαλου Ζωή, Κουρτίδης Απόστολος, Κουτρουμάνης Φώτιος, Κούτσικος Κωνσταντίνος, Κρίτσα Θεοδώρα, Κύρκου Λυδία-Μαρία, Λιακάρας Δημήτριος, Λυκοκώστας Γεώργιος, Μαστοροστέργιου Δέσποινα, Μερτζανίδου Παναγιώτα, Μήτκα Στεργιανή, Μπόνιας Θωμάς-Παναγιώτης, Μπούτλα Ηλιάνα, Μπρουζιώτης Αντώνιος, Ντουλαπτσής Παρασκευάς, Παναγούλη Αικατερίνη, Παπαμαργαρίτης Φώτιος.**

Του τμήματος Α4: **Γκαγκαβούζης Χαράλαμπος, Ευαγγέλου Ελεωνόρα, Ιωάννου Δημήτριος του Αθανασίου, Ιωάννου Δημήτριος του Χρήστου, Κανέλη Αγάπη, Καραλάιος Αθανάσιος, Καραμίντζιου Κωνσταντίνα-Ραφαηλία, Καραούλας Θεόδωρος, Καρέλα Βεατρίκη, Καρκατσέλα Ελένη, Κουτρούλη Σταυρούλα, Κουτσοδόντης Λουκάς, ΚουφονίκοςΔημήτριος, Κωστοπούλου Στυλιανή, Λόπα Ελεωνόρα, Μανάκα Νικολέττα, Μεριστούδης Δημοσθένης.**

Μέλη της χορωδίας: Τμήμα Α1: **Αναστασίου Ιόλη, Βαϊτση Έλλη-Δέσποινα, Γεροπούλου Μαρία, Γκουνέλα Στυλιανή, Καραγιαννίδη Μαρία, Κατσάρα Ηλιάνα-Μαρία, Κατσέλος Βασίλειος, Κατσιούρα Ελένη, Καψάλη Ανθή, Χιονά Παναγιώτα.**

Τμήμα Α3: **Τσιόκανου Μαρία, Χριστοδούλου Ειρήνη.**

Τμήμα Α5: **Παπανεστωροπούλου Μαρία-Ελένη, Φυλακτοπούλου Ελένη, Χαχάμη Αικατερίνη.**

Μέλη της ορχήστρας: **Αρσενίου Θεολογία Γ1,Τσιούμα Μαρία Γ4,Τσιούμα Χριστίνα Γ4, Καραγιαννάκη Ειρήνη Β1, Βλαχάβας Αθανάσιος Α3, Σαγρώση Ευανθία Α3, Μακρής Αθανάσιος Α4.**

Δύο τραγούδια που τραγουδούν οι μαθητές των Τμημάτων Α2 και Α4, οι οποίοι συμμετέχουν σε πρόγραμμα σχολικών δραστηριοτήτων με τίτλο: Σχολικός εκφοβισμός. Τους πλαισιώνουν μαθητές της Α΄ Γυμνασίου που είναι μέλη της χορωδίας, καθώς και μέλη της ορχήστρας του σχολείου μας.

1. SanMichele Στίχοι- Μουσική: Θανάσης Παπακωνσταντίνου. Εμπνευσμένο από την ταινία "Ο Σαν Μικέλε είχε έναν κόκορα" (1972, Ταβιάνι). Οι ευαίσθητες παιδικές ψυχές βρίσκουν το δικό τους, παράδοξο κάποιες φορές, τρόπο για να νικήσουν την απομόνωση και το φόβο, και ο διάλογος του παιδιού με τον ‘‘εαυτό’’ εμπνέει τον τραγουδοποιό για να ‘‘παρηγορήσει’’ εκείνους που νομίζουν ότι είναι μόνοι. Η ιστορία που θα τραγουδήσουμε φωτογραφίζει τη ζωή των παιδιών που δεν μπορούν να απολαύσουν την καθαρότητα της αυγής, επειδή κάποιοι επιμένουν να τα τραβούν στο σκοτάδι της αλητείας.

2. Δίκοπη ζωή Στίχοι: Μάνος Ελευθερίου. Μουσική: Θάνος Μικρούτσικος Είναι ένα ‘‘κείμενο αιμάτινο, που απαιτεί κλειδιά για να ξεκλειδώσεις τα σύμβολα και που επιδέχεται πολλές αναγνώσεις γιατί έχει πολλά διαφορετικά επίπεδα ακόμα και ως προς τα ερωτήματα’’, θα σχολιάσει ο Θάνος Μικρούτσικος. Σε αυτό το κείμενο κάνουμε τη δική μας ανάγνωση: το κακό και το άδικο, η βία και ο εκφοβισμός, όσο και να αφήσουν τα σημάδια τους στις παιδικές ψυχές, δεν μπορούν να νικήσουν τα λόγια της αγάπης που γίνεται το φυλαχτό για να ριζώσει ξανά η ελπίδα και ο σημαδεμένος να μεταμορφωθεί τελικά σε ‘‘ποιητή’’ της ζωής του. Και το τραγουδάμε…

**10.45 ΒΙΩΜΑΤΙΚΟ ΕΡΓΑΣΤΗΡΙΟ**

**Αντιλαμβάνομαι και παρεμβαίνω**

**Ανυφαντή Μαρία**

Εκπαιδευτικός ΠΕ02, 3ο Γενικό Λύκειο Κέρκυρας

**Κούστα Ευτυχία**

Εκπαιδευτικός ΠΕ03, 3ο Γενικό Λύκειο Κέρκυρας

**Οικονόμου Σταμάτης**

Εκπαιδευτικός ΠΕ04, 3ο Γενικό Λύκειο Κέρκυρας

**Παπαδοπούλου Θεοδώρα**

Εκπαιδευτικός ΠΕ02, 3ο Γενικό Λύκειο Κέρκυρας

…………………………………………………………………………………………………………………………………………………………………………………………………………………………………………………………………………………………………………….